stanford-oval/wikipedia huggingface dataset:
นิโคลา เทสลา
มุมมองและความเชื่อ > เกี่ยวกับสังคม

เทสลาได้รับการยอมรับอย่างกว้างขวางจากนักเขียนชีวประวัติว่าเป็นนักมนุษยนิยมในมุมมองเชิงปรัชญานอกเหนือจากพรสวรรค์ของเขาในฐานะนักวิทยาศาสตร์ด้านเทคโนโลยี สิ่งนี้ไม่ได้กีดกันเทสลาเช่นเดียวกับที่เกิดขึ้นหลายๆ ยุคของเขา จากการเป็นผู้แสดงการกำหนดรุ่นปรับปรุงพันธุ์คัดเลือกของสุพันธุศาสตร์
เทสลาแสดงความเชื่อว่า "ความสงสาร" ของมนุษย์เข้ามาแทรกแซง "การทำงานที่ไร้ความปราณีของธรรมชาติ" ตามธรรมชาติ แม้ว่าการถกของเขาไม่ได้ขึ้นอยู่กับแนวคิดของ "ชนชาติปกครอง" หรือความเหนือกว่าโดยแท้จริงของคนหนึ่งมากกว่าอีกคนหนึ่ง เขาก็สนับสนุนให้กับสุพันธุศาสตร์ ในการสัมภาษณ์ปี พ.ศ. 2480 (1937) เขากล่าวว่า: ... ความรู้สึกสงสารรูปแบบใหม่ๆ ของมนุษย์เริ่มเข้ามาแทรกแซงการทำงานที่ไร้ความปราณีของธรรมชาติ วิธีเดียวที่สอดคล้องกับเจตนารมย์ในเรื่องอารยธรรมและเผ่าพันธุ์ของเราคือ การป้องกันการผสมพันธุ์ของสิ่งที่ไม่เหมาะสมโดยการทำหมัน และคำแนะนำโดยใคร่ครวญของสัญชาตญาณการผสมพันธุ์ ...แนวโน้มของความคิดเห็นในหมู่สุพันธุศาสตร์คือเราต้องทำให้การแต่งงานยากขึ้น แน่นอนว่าไม่มีใครเลยที่ไม่ใช่พ่อแม่ที่น่าพอใจที่ควรได้รับอนุญาตให้ขยายพันธุ์ลูกหลาน อีกศตวรรษต่อจากนี้ จะไม่เห็นอีกต่อไปที่คนปกติแต่งงานกับคนที่ไม่เหมาะสมด้านสุพันธุศาสตร์ มากกว่าที่จะแต่งงานกับผู้ร้ายที่กระทำความผิดที่เป็นนิสัย
ในปีพ.ศ. 2469 (1926) เทสลาได้ให้ความเห็นเกี่ยวกับความเจ็บป่วยของการยอมจำนนทางสังคมของผู้หญิงและการต่อสู้ของผู้หญิงที่มีต่อความเท่าเทียมทางเพศ และระบุว่าอนาคตของมนุษยชาติจะอยู่ภายใต้การดูแลของ "ราชินีผึ้ง" เขาเชื่อว่าผู้หญิงจะกลายเป็นเพศหลักในอนาคต
เทสลาได้คาดการณ์เกี่ยวกับประเด็นที่เกี่ยวข้องของสภาพแวดล้อมหลังสงครามโลกครั้งที่ 1 ในบทความที่ตีพิมพ์ว่า "วิทยาศาสตร์และการค้นพบเป็นกองกำลังอันยิ่งใหญ่ซึ่งจะนำไปสู่การสิ้นสุดของสงคราม" (20 ธันวาคม พ.ศ. 2457) เทสลาเชื่อว่าสันนิบาตชาติไม่ใช่การเยียวยาสำหรับเวลาและประเด็นต่างๆ
มุมมองและความเชื่อ > เกี่ยวกับศาสนา

เทสลาได้รับการเลี้ยงดูแบบ คริสเตียนออร์โธดอกซ์ ต่อมาในชีวิตภายหลัง เขาไม่คิดว่าตัวเองเป็น "ผู้เชื่อในศาสนาตามความเชื่อแบบดั้งเดิม" กล่าวคือ เขาต่อต้านลัทธิคลั่งศาสนา และกล่าวว่า "ศาสนาพุทธและศาสนาคริสต์เป็นศาสนาที่ยิ่งใหญ่ที่สุดทั้งในจำนวนศาสนิกและความสำคัญ" เขายังได้กล่าวว่า "สำหรับฉัน จักรวาล พื้นฐานแล้วเป็นเพียงกลไกอันยิ่งใหญ่ที่ไม่ได้มีมาและไม่มีวันสิ้นสุดลง" และ "สิ่งที่เราเรียกว่า 'จิตวิญญาณ' หรือ 'จิตใจ' ก็ไม่มีอะไรมากไปกว่าผลรวมของการทำงานการไหลเวียนของร่างกาย เมื่อการไหลเวียนนี้ดับลง 'วิญญาณ' หรือ 'จิตใจ' ก็ดับเช่นเดียวกัน"
ผลงานโดดเด่น

สิทธิบัตร 112 ฉบับในสหรัฐอเมริกา และ 196 สิทธิบัตรจดทะเบียนในประเทศอื่นๆ
ผู้ประดิษฐ์ขดลวดเทสลา (Tesla coil) และค้นพบวิธีการเปลี่ยนสนามแม่เหล็กเป็นสนามไฟฟ้า จึงเป็นที่มาของหน่วยวัดสนามแม่เหล็กเทสลา
ผู้ค้นพบวิธีการสื่อสารแบบไร้สาย (Wireless communication)
ผู้ประดิษฐ์หลอดไฟแบบใช้ก๊าซให้แสงสว่าง หรือ หลอดฟลูออเรสเซนต์
ผู้คิดทฤษฎีของเครื่องเรดาร์
ผู้คิดรีโมตคอนโทรล
ระบบไฟฟ้ากระแสสลับ (Alternating Current :: AC)
แหล่งจ่ายพลังงานไฟฟ้า (Electricity supply )
ผลงานโดดเด่น > คอมพิวเตอร์

Tesla ซึ่งเป็นหน่วยประมวลผลกราฟิกการ์ดขนาดเล็กที่พัฒนาโดย อินวิเดีย
ผลงานโดดเด่น > สกุลเงิน

ดีนาร์ยูโกสลาเวียพิมพ์เทสลาลงบนธนบัตร 6 ฉบับ ระหว่างปี 1970 (รูปปั้น) ถึง 1993
เทสลาถูกพิมพ์ลงในธนบัตร 100 ดีนาร์เซอร์เบีย
แหล่งข้อมูลอื่น

PBS : Tesla
Electron.rmutphysics
Metalismusic
Nikola Tesla
Tesla's Wardenclyffe Science Center Plaque
NikolaTesla.fr - More than 1,000 documents on Tesla
| ด ค กนิโคลา เทสลา |
| --- | --- | --- |
| อาชีพและ สิ่งประดิษฐ์ |  Patents  Magnifying transmitter  Plasma lamp plasma globe  Polyphase system  Alternating-current commutatorless induction motor  Tesla Experimental Station  Teleforce  Telegeodynamics  ขดลวดเทสลา history  Wireless power  Resonant inductive coupling  Radio control  Tesla turbine  Tesla's oscillator  Tesla valve  ระบบไฟฟ้า 3 เฟส  Wardenclyffe Tower  Tesla Electric Light and Manufacturing  |  |
| งานเขียน |  The Inventions, Researches, and Writings of Nikola Tesla  Colorado Springs Notes, 1899–1900  "Fragments of Olympian Gossip"  My Inventions: The Autobiography of Nikola Tesla  |  |
| อื่น ๆ |  สงครามกระแสไฟฟ้า  Westinghouse Electric  World Wireless System  In popular culture  |  |
| ส่วนเกี่ยวข้อง |  Nikola Tesla Museum  Nikola Tesla Memorial Center  Tesla Science Center at Wardenclyffe  IEEE Nikola Tesla Award  Tesla Satellite Award  Belgrade Nikola Tesla Airport  New Yorker Hotel  The Secret of Nikola Tesla (ภาพยนตร์ ค.ศ. 1980)  Tesla - Lightning in His Hand (อุปรากร ค.ศ. 2003)  ศึกมายากลหยุดโลก (ภาพยนตร์ ค.ศ. 2006)  Tower to the People (สารคดี ค.ศ. 2015)  Tesla (ภาพยนตร์ ค.ศ. 2016)  The Tesla World Light (ภาพยนตร์ 2017)  The Current War (ภาพยนตร์ ค.ศ. 2019)  "Nikola Tesla's Night of Terror" (รายการทีวี ค.ศ. 2020)  Tesla (ภาพยนตร์ ค.ศ. 2020)  Tesla: Man Out of Time  Wizard: The Life and Times of Nikola Tesla  The Man Who Invented the Twentieth Century  หน่วยอนุพัทธ์เอสไอ  Lunar crater  Asteroid  |  |
รักวุ่นป่วนใจ นินจาสาวสึบากิ

| --- | --- |
รักวุ่นป่วนใจ นินจาสาวสึบากิ

くノ一ツバキの胸の内 (Kunoichi Tsubaki no Mune no Uchi)
ชื่อภาษาอังกฤษ: In the Heart of Kunoichi Tsubaki
แนว: ตลก
มังงะ
เขียนโดย: โซอิจิโร ยามาโมโตะ
สำนักพิมพ์: โชงากูกัง
สำนักพิมพ์ภาคภาษาไทย: สยามอินเตอร์คอมิกส์
นิตยสาร: โชเน็งซันเดย์รายเดือน
กลุ่มเป้าหมาย: โชเน็ง
วางจำหน่ายตั้งแต่: 12 มกราคม พ.ศ. 2561 – ปัจจุบัน
จำนวนเล่ม: 7
อนิเมะโทรทัศน์
กำกับโดย: ทากูได คากูจิ
เขียนบทโดย: โคโนมิ ชูโงะ
ดนตรีโดย: ยูซูเกะ ชิราโตะ
สตูดิโอ: โคลเวอร์เวิกส์
ถือสิทธิ์โดย: Medialink
เครือข่าย: Tokyo MX, GYT, GTV, BS11, MBS, CTV
ฉาย:  10 เมษายน พ.ศ. 2565  –  3 กรกฎาคม พ.ศ. 2565
ตอน: 13
 สถานีย่อยการ์ตูนญี่ปุ่น
รักวุ่นป่วนใจ นินจาสาวสึบากิ หรือ ในใจของคุโนอิจิ สึบากิ (ญี่ปุ่น: くノ一ツバキの胸の内; โรมาจิ: Kunoichi Tsubaki no Mune no Uchi; ทับศัพท์: คูโนอิจิ สึบากิ โนะ มูเนะ โนะ อูจิ) เป็นซีรีส์มังงะญี่ปุ่น เขียนเรื่องและวาดภาพโดยโซอิจิโร ยามาโมโตะ ตีพิมพ์ในนิตยสารโชเน็งซันเดย์รายเดือน นิตยสารมังงะแนวโชเน็งของสำนักพิมพ์โชงากูกังตั้งแต่เดือนมกราคม พ.ศ. 2561 ได้รับการดัดแปลงเป็นซีรีส์อนิเมะโทรทัศน์โดยสตูดิโอโคลเวอร์เวิกส์ ออกอากาศตั้งแต่เมษายนถึงกรกฎาคม พ.ศ. 2565
ตัวละคร > หมู่บ้านอากาเนะ > กลุ่มมะแม

วันเกิด : 3 มีนาคม / ส่วนสูง : 157 ซม. / วิชาที่ถนัด : เกือบทุกอย่าง / สิ่งที่ชอบ : การฝึกฝนตามลำพัง / สิ่งที่เกลียด : คนที่พูดมากหนวกหู
วันเกิด : 23 มิถุนายน / ส่วนสูง : 162 ซม. / วิชาที่ถนัด : การวางกับดัก / สิ่งที่ชอบ : การอ่านหนังสือ / สิ่งที่เกลียด : แมลง
วันเกิด : 9 สิงหาคม / ส่วนสูง : 142 ซม. / วิชาที่ถนัด : ซ่อนตัว / สิ่งที่ชอบ : การฝึกฝน / สิ่งที่เกลียด : ความหนาว
ตัวละคร > หมู่บ้านอากาเนะ > กลุ่มมะเมีย

วันเกิด : 27 พฤษภาคม / ส่วนสูง : 153 ซม. / วิชาที่ถนัด : สะกดจิต / สิ่งที่ชอบ : ตัวฉันผู้น่ารัก / สิ่งที่เกลียด : สิ่งที่น่ารักกว่าตัวฉันผู้น่ารัก
วันเกิด : 25 มีนาคม / ส่วนสูง : 151 ซม. / วิชาที่ถนัด : แปลงร่าง / สิ่งที่ชอบ : ฮินางิกุผู้น่ารัก / สิ่งที่เกลียด : ศัตรูของฮินางิกุ
วันเกิด : 31 สิงหาคม / ส่วนสูง : 156 ซม. / วิชาที่ถนัด : เหยียบเงาคุมร่าง / สิ่งที่ชอบ : ฮินางิกุ คิบุชิ และเนื้อ / สิ่งที่เกลียด : ผัก
ตัวละคร > หมู่บ้านอากาเนะ > กลุ่มวอก

วันเกิด : 18 เมษายน / ส่วนสูง : 153 ซม. / วิชาที่ถนัด : การแพทย์ / สิ่งที่ชอบ : วันหยุด / สิ่งที่เกลียด : ความขัดแย้ง
วันเกิด : 10 พฤษภาคม / ส่วนสูง : 130 ซม. / วิชาที่ถนัด : ดาวกระจายแยกร่าง / สิ่งที่ชอบ : กระดูกปลา / สิ่งที่เกลียด : ซาซังกะ
วันเกิด : 14 ตุลาคม / ส่วนสูง : 165 ซม. / วิชาที่ถนัด : การแพทย์ / สิ่งที่ชอบ : หมากล้อม / สิ่งที่เกลียด : การเรียนในห้องเรียน
ตัวละคร > หมู่บ้านอากาเนะ > กลุ่มชวด

วันเกิด : 19 สิงหาคม / ส่วนสูง : 165 ซม. / วิชาที่ถนัด : การสู้ด้วยมือเปล่าและอาวุธสั้น / สิ่งที่ชอบ : ความรู้สึกว่าทำได้ / สิ่งที่เกลียด : ฝนที่จู่ ๆ ก็ตก
วันเกิด : 28 สิงหาคม / ส่วนสูง : 140 ซม. / วิชาที่ถนัด : การสู้ด้วยมือเปล่าและอาวุธสั้น / สิ่งที่ชอบ : ทุกอย่างที่สนุก / สิ่งที่เกลียด : ที่มืด
วันเกิด : 1 สิงหาคม / ส่วนสูง : 138 ซม. / วิชาที่ถนัด : กบดาน / สิ่งที่ชอบ : ที่เงียบ / สิ่งที่เกลียด : ความคาดหวังที่คนอื่นมีต่อตน
ตัวละคร > หมู่บ้านอากาเนะ > กลุ่มฉลู

วันเกิด : 3 ตุลาคม / ส่วนสูง : 160 ซม. / วิชาที่ถนัด : การสู้ด้วยมือเปล่าและอาวุธสั้น / สิ่งที่ชอบ : อาจิไซ / สิ่งที่เกลียด : เห็ดเข็มทอง
วันเกิด : 24 มีนาคม / ส่วนสูง : 155 ซม. / วิชาที่ถนัด : ธนู / สิ่งที่ชอบ : อาจิไซ / สิ่งที่เกลียด : บุ้ง
วันเกิด : 10 กรกฎาคม / ส่วนสูง 137 ซม. / วิชาที่ถนัด : กำลังฝึกอยู่ / สิ่งที่ชอบ : สึซึรังและชิอง / สิ่งที่เกลียด : การถูกโอ๋ การถูกตามใจ
แหล่งข้อมูลอื่น

เว็บไซต์ทางการที่ Gessan (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ ในใจของคุโนอิจิ สึบากิ ที่ปีลีปีลี
อนิเมะ ในใจของคุโนอิจิ สึบากิ ที่แอมะซอน ไพรม์วิดีโอ
รักวุ่นป่วนใจ นินจาสาวสึบากิ (มังงะ) ที่เครือข่ายข่าวอนิเมะ
| ด ค กโคลเวอร์เวิกส์ |
| --- | --- |
ซีรีส์โทรทัศน์:  Slow Start (2018)  Darling in the Franxx (2018)  เพอร์โซนา 5: ดิแอนิเมชัน (2018)  เรื่องฝันปั่นป่วยของผมกับรุ่นพี่บันนี่เกิร์ล (2018)  รู้ตัวอีกทีก็ตกเป็นของผู้ชายอันดับ 1 ที่สาวๆ อยากให้กอดไปซะแล้ว (2018)  Ace Attorney Season 2 (2018–2019)  แฟรี่เทล ศึกจอมเวทอภินิหาร (2018–2019)  พันธสัญญาเนเวอร์แลนด์ (2019–2021)  Fate/Grand Order - Absolute Demonic Front: Babylonia (2019–2020)  Auto Boy - Carl from Mobile Land (2020–2022)  มือปราบทายาทเศรษฐี (2020)  โฮริมิยะ สาวมั่นกับนายมืดมน (2021)  วันเดอร์เอ็ก ไพรออริตี (2021)  ชาโดว์เฮาส์ (2021–2022)  โตเกียวเขต 24 (2022)  หนุ่มเย็บผ้ากับสาวนักคอสเพลย์ (2022–ปัจจุบัน)  ชุดกะลาสีของอาเคบิจัง (2022)  สปาย × แฟมิลี (2022–ปัจจุบัน)  ในใจของคุโนอิจิ สึบากิ (2022)  บจจิเดอะร็อก! (2022)  ยูไนต์อัพ! (2023)  โฮริมิยะ สาวมั่นกับนายมืดมน -ส่วนเติมเต็ม- (2023)  วินด์เบรกเกอร์ (2024–ปัจจุบัน)  คน (ลึก) ไขปริศนา (ลับ) บทโรงเรียนประจำ (2024)  นายน้อยจอมโกย ก้าวสู่เส้นทางแห่งวีรบุรุษ (2024–ปัจจุบัน)  ถ้าสาวกิลด์จะเหนื่อยเบอร์นี้ ขอไปขยี้บอสเองได้มั้ยคะ (2025)  ยูไนต์อัพ! Uni:Birth (2025)  คน (ลึก) ไขปริศนา (ลับ) บทแม่มดเขียว (2025)  ดอกรักผลิบานที่กลางใจ (2025)  เรื่องฝันปั่นป่วยของผมกับซานตาคลอส (2025) 
ภาพยนตร์:  เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ (2019)  Her Blue Sky (2019)  Saekano the Movie: Finale (2019)  Fate/Grand Order: Final Singularity-Grand Temple of Time: Solomon (2021)  Dakaichi: Spain Arc (2021)  เรื่องฝันปั่นป่วยของผมกับน้องสาวออกนอกบ้าน (2023)  สปาย X แฟมิลี โค้ด ไวท์ (2023)  เรื่องฝันปั่นป่วยของผมกับสาวน้อยสะพายกระเป๋า (2023)  ทราเปเซียม (2024)  ฟูเรรุ (2024)  Grotesque (2024) 
โอเอ็นเอ/โอวีเอ:  The Diary of Our Days (2018)  Persona 5: The Animation - Proof of Justice (2019)  Persona 5: The Animation - A Magical Valentine's Day (2019)  Sakura Wars: Sakura Kakumei Hana Saku Otome-tachi (2020)  Powerful Pro Yakyū Powerful Kōkō-hen (2021)  VOY@GER (2021) 
เกี่ยวข้อง:  เอ-1 พิกเจอร์ส  อะนิเพล็กซ์ 
  หมวดหมู่
ทมยันตี

| คุณหญิง วิมล ศิริไพบูลย์ ท> ช., ท.ม., จ.ภ., จ.จ. |
| --- | --- |
เกิด: 5 กรกฎาคม พ.ศ. 2479 จังหวัดพระนคร ประเทศสยาม
เสียชีวิต: 13 กันยายน พ.ศ. 2564 (85 ปี) อำเภอสารภี จังหวัดเชียงใหม่ ประเทศไทย
นามปากกา: ทมยันตี ฯลฯ
อาชีพ: นักเขียน
การศึกษา: คณะพาณิชยศาสตร์และการบัญชี มหาวิทยาลัยธรรมศาสตร์
ผลงานที่สำคัญ: คู่กรรม ทวิภพ ดั่งดวงหฤทัย ใบไม้ที่ปลิดปลิว ดาวเรือง พิษสวาท แก้วกลางดง
รางวัลสำคัญ: ศิลปินแห่งชาติ สาขาวรรณศิลป์ พ.ศ. 2555
คู่สมรส: สมัคร กล่ำเสถียร (หย่า) ศรีวิทย์ เจียมเจริญ (หย่า)
ทมยันตี เป็นนามปากกาของ คุณหญิงวิมล ศิริไพบูลย์ (5 กรกฎาคม พ.ศ. 2479 – 13 กันยายน พ.ศ. 2564) เป็นนักประพันธ์นวนิยายชาวไทย มีผลงานเด่น เช่น คู่กรรม และ ทวิภพ และยังได้รับการยกย่องเชิดชูเกียรติให้เป็นศิลปินแห่งชาติ สาขาวรรณศิลป์ ประจำปี พ.ศ. 2555
ประวัติ > ชีวิตในช่วงต้น

วิมล ศิริไพบูลย์ ชื่อเล่นว่า อี๊ด เกิดเมื่อวันที่ 5 กรกฎาคม พ.ศ. 2480 ที่โรงพยาบาลจุฬาลงกรณ์ จังหวัดพระนคร เป็นบุตรีคนใหญ่ของทองคำ และไข่มุก ศิริไพบูลย์ มีพี่-น้อง 2 คน ตระกูลฝ่ายบิดาเป็นทหารเรือ ตระกูลฝ่ายมารดาเป็นชาววัง พี่ชายคนโต (วิเชียร) ต่อมาเข้าศึกษาที่โรงเรียนนายเรือ และรับราชการ
ต้นตระกูลทางฝ่ายบิดาของวิมลเป็นช่างทองอยู่จันทบุรี ย่าของทมยันตี (เหรียญ) เป็นภรรยาคหบดีเมืองจันทบุรี
ทองคำ บิดาของวิมล เป็นลูกคนที่สามในจำนวนพี่น้องสี่คน โดยมีคุณหญิงปานใจ รามอินทรา เป็นพี่สาวคนโต มีหลวงประเสริฐสิริ (ต่อมาเป็นที่มาของนามสกุลศิริไพบูลย์) เป็นพี่ชายคนรอง มีน้องคนสุดท้องคือทองพูน
คุณหญิงปานใจ พี่สาวคนโตของทองคำ เป็นภริยาของพระรามอินทรา อธิบดีกรมตำรวจในสมัยนั้น ส่วนพี่ชายคนรองคือหลวงประเสริฐสิริ ศิริไพบูลย์ เป็นนายทหารเรือ ภายหลังได้ร่วมกลุ่มกับคณะปฏิวัติ 2475 เปลี่ยนแปลงการปกครองของไทย
ฝ่ายต้นตระกูลฝั่งมารดาของวิมล  ยาย ‘เค้า’ เป็นลูกหลานพระตำรวจหลวงซึ่งเป็นข้าราชการชั้นผู้ใหญ่ มีนิวาสถานอยู่แถวท่าพระจันทร์ในปัจจุบัน ฝ่ายมารดาของยายของทมยันตีเป็นชาววังห้องเครื่องสมเด็จพระพันวัสสาอัยยิกาเจ้า
ประวัติ > การศึกษาและทำงาน

วิมลจบการศึกษาระดับประถมและมัธยมศึกษาจากโรงเรียนเขมะสิริอนุสสรณ์ จากนั้นศึกษาต่อในคณะนิติศาสตร์ มหาวิทยาลัยธรรมศาสตร์ ภายหลังเปลี่ยนมาศึกษาคณะพาณิชยศาสตร์และการบัญชี มหาวิทยาลัยธรรมศาสตร์ เธอเป็นนักโต้วาทีของมหาวิทยาลัย ร่วมทีมกับสมัคร สุนทรเวช และชวน หลีกภัย วิมลใช้เวลาส่วนใหญ่อ่านหนังสือในห้องสมุดหลายแห่ง เธอตัดสินใจไม่ไปสอบเพื่อรับปริญญา ทำให้เธอสำเร็จการศึกษาระดับอนุปริญญาแทน ในขณะศึกษาระดับชั้นปีที่สาม เพื่อนของวิมลได้ชักชวนให้ไปสมัครเป็นครูสอนวิชาภาษาไทยและวิชาประวัติศาสตร์ที่โรงเรียนเซนต์โยเซฟคอนเวนต์ เธอจึงลาออกเพื่อไปประกอบอาชีพครู และเขียนหนังสือไปพร้อม ๆ กัน ต่อมาเธอจึงเลิกสอนหนังสือและหันมาเขียนหนังสือเพียงอย่างเดียวจนถึงปัจจุบัน
วิมลเริ่มเขียนเรื่องสั้นเป็นครั้งแรกเมื่ออายุ 14 ปี ขณะเรียนอยู่ชั้นมัธยม 4 เพื่อนสนิทที่ชื่อ อรพรรณ (แอ๋ว) ดวงอุดม ส่งงานเขียนไปยังนิตยสาร ศรีสัปดาห์ จนได้ตีพิมพ์และได้เขียนเรื่องสั้นต่อเนื่องอยู่ถึง 11 ปี ขณะที่เริ่มเขียนเรื่องยาวเรื่องแรกคือเรื่อง ในฝัน เมื่ออายุ 19 ปี ใช้นามปากกา โรสลาเรน ตีพิมพ์ในนิตยสารศรีสัปดาห์
ความขัดแย้งทางการเมือง

วิมลได้ชื่อว่ามีความสัมพันธ์แน่นแฟ้นกับฝ่ายทหาร และมักสนับสนุนระบอบทหาร โดยเฉพาะในช่วงเหตุการณ์ 6 ตุลา พ.ศ. 2519 เธอมีบทบาทเป็นแกนนำสำคัญของชมรมแม่บ้าน ซึ่งเป็นการรวมกลุ่มของภรรยาข้าราชการ ภรรยานายพลและแม่บ้าน กับทั้งเคยปราศรัยโจมตีขบวนการนักศึกษาที่ออกมาเรียกร้องประชาธิปไตยว่าเป็นผู้บ่อนทำลายมิตรประเทศคือสหรัฐ นอกจากนี้ยังมีคลิปเสียงที่ จัดรายการผ่านสถานีวิทยุยานเกราะ ศูนย์กลางทหารม้า ซึ่งเป็นช่องทางการเผยแพร่ข้อมูลที่สำคัญของกลุ่มนวพล-กระทิงแดงในขณะนั้น
ภายหลังเหตุการณ์ดังกล่าว วิมลได้รับแต่งตั้งจากรัฐบาลทหารให้เป็นสมาชิกสภาปฏิรูปการปกครองแผ่นดิน ในปีถัดมา เธอได้เป็นสมาชิกสภานิติบัญญัติแห่งชาติ หรือ สนช., ปี พ.ศ. 2522 เป็นสมาชิกวุฒิสภา หรือ ส.ว. และปี พ.ศ. 2527 ได้เป็นผู้อำนวยการองค์การขนส่งมวลชนกรุงเทพ หรือ ขสมก.
หลังลาออกจากการเป็นครูแล้ว วิมลสมรสกับสมัคร กล่าเสถียร ต่อมาได้หย่าร้างกัน และสมรสครั้งที่สองกับร้อยตำรวจโทศรีวิทย์ เจียมเจริญ มีบุตรชายด้วยกันสามคน เธอใช้ชีวิตสมรสกับสามีระยะเวลาหนึ่ง แต่ก็เกิดปัญหาอีก ทำให้มีคดีฟ้องร้องกันราวปี พ.ศ. 2523 เพราะปัญหาความแตกร้าวในชีวิตคู่ วิมลถูกฟ้องหย่าและถูกกล่าวหาว่ามีความสัมพันธ์ฉันชู้สาวกับชายอื่น ในขณะที่เธอดำรงตำแหน่งสมาชิกวุฒิสภา คดีนี้เป็นที่รู้จักกันในชื่อ “คดีทมยันตี” หรือ “คดีชู้รักบันลือโลก”
ใน พ.ศ. 2529 ศาลฎีกามีคำพิพากษาว่าวิมล ขณะดำรงตำแหน่งวุฒิสมาชิก มีความผิดฐานก่อการทำชู้กับนาวาอากาศเอก อาคม อรรถเวทย์วรวุฒิ เจ้าหน้าที่ที่ดำรงตำแหน่งวุฒิสภาชิกด้วย หลังพันตำรวจตรี ศรีวิทย์ เจียมเจริญ สามีของเธอ ทำการฟ้องหย่าและเรียกร้องค่าชดเชย (ฎีกา 1151/2529) หลังตัดสินคดีแล้ว วุฒิสภาได้ลงมติให้เธอต้องออกจากตำแหน่งสมาชิกวุฒิสภา เธอเคยกล่าวว่าไม่เสียดายแต่เสียใจที่รักษาเอาไว้ให้ลูกไม่ได้ และเสียใจที่"ทำไมความยุติธรรมไม่มีในโลก”  หลังจากทรัพย์สินถูกแบ่งแยกตามคำสั่งศาล วิมลจัดการแบ่งพลอยที่เหลือเป็นสามส่วนให้ลูกชายสามคน
ต่อมาใน พ.ศ. 2548 วิมลได้ฟ้องพันตำรวจเอกศรีวิทย์ เจียมเจริญ อดีตสามี เรียกค่าอุปการะเลี้ยงดูบุตรเป็นคดีความยืดเยื้อกันไปถึงสามศาลอีกครั้งหนึ่ง
ถึงแม้ว่าจะมีการลงโทษเธอตามคำสั่งของศาลฎีกาแต่ พระบาทสมเด็จพระมหาภูมิพลอดุลยเดชมหาราช บรมนาถบพิตร ก็พระราชทานตำแหน่งคุณหญิงแก่เธอใน พ.ศ. 2548
นามปากกา

วิมลนิยมใช้สำนวนภาษาตามแบบหลวงวิจิตรวาทการ (วิจิตร วิจิตรวาทการ) และนักเขียนสตรีรุ่นเก่าอย่าง ร. จันทพิมพะ
นวนิยายหลายเรื่องถูกนำไปสร้างเป็นภาพยนตร์และละครโทรทัศน์ เช่น คู่กรรม ทั้งสองภาค ดั่งดวงหฤทัย ทวิภพ คำมั่นสัญญา ดาวเรือง รอยอินทร์ ร่มฉัตร เลือดขัตติยา ในฝัน เป็นต้น นวนิยายที่มีชื่อเสียงมากที่สุดคือ คู่กรรม ภาคหนึ่ง
วิมลมีนามปากกา 6 ชื่อ ได้แก่
โรสลาเรน เป็นนามปากกาแรก เทียบคำในภาษาฝรั่งเศส แปลว่า "กุหลาบราชินี" ใช้เขียนเรื่องรักพาฝันหรือจินตนิยาย เธอเคยกล่าวว่านามปากกานี้นำมาจากชื่อนางเอกซึ่งเป็นนักร้องโอเปร่าในเรื่องสั้นของหลวงวิจิตรวาทการ นามปากกานี้ใช้ครั้งแรกในนวนิยายเรื่อง "ในฝัน"
ลักษณวดี ใช้สำหรับเขียนนวนิยายรัก ส่วนใหญ่เป็นเนื้อหาของเหล่าเจ้าหญิงเจ้าชาย คำว่า "ลักษณวดี" มีความหมายว่า "นางผู้มีลักษณะดี , นางผู้งามเลิศ" เธอนำชื่อ "ลักษณวดี" ซึ่งเป็นนางในวรรณคดีและเป็นมเหสีของพระลอดิลกราชจากวรรณคดีเรื่อง "ลิลิตพระลอ"
กนกเรขา ใช้สำหรับแต่งเรื่องตลกเบาสมอง คำว่า "กนกเรขา" แปลว่า "อักษรอันวิจิตร" เธอนำชื่อ "กนกเรขา" ซึ่งเป็นนางในวรรณคดีเรื่อง "กนกนคร" ของพระราชวรวงศ์เธอ กรมหมื่นพิทยาลงกรณ์ หรือพระนามเดิม คือ พระองค์เจ้ารัชนีแจ่มจรัส (น.ม.ส.) มาใช้เป็นนามปากกา
ทมยันตี (อ่านว่า ทะ-มะ-ยัน-ตี) แปลว่า "นางผู้มีความอดทนอดกลั้น" เป็นนางในวรรณคดีเรื่อง "พระนลคำหลวง" ของพระบาทสมเด็จพระมงกุฎเกล้าเจ้าอยู่หัว เป็นนามปากกาที่ใช้แต่งเรื่องราวที่สะท้อนชีวิตและสังคม รวมทั้งแต่งเรื่องราวแนวจิตวิญญาณ และเป็นนามปากกาที่มีชื่อเสียงที่สุดของวิมล เธอเริ่มใช้นามปากกานี้ในการประพันธ์นวนิยายเรื่อง "รอยมลทิน" เป็นเรื่องแรก
มายาวดี ใช้เขียนเรื่องเกี่ยวกับศาสตร์แห่งเทวะ หรือเรื่องเล่าจากตำนาน ความเชื่อต่าง ๆ และเคยใช้นามปากกานี้เขียนคอลัมน์ "สนธยากาล" ลงในนิตยสารขวัญเรือน ภายหลังนิตยสารขวัญเรือนได้เลิกกิจการ เธอได้เขียนเรื่องราวดังกล่าวข้างต้นลงในเพจเฟซบุ๊กชื่อ "ล้านนาเทวาลัย"
วิม-ลา เป็นนามปากกาล่าสุดของวิมล ใช้เขียนเรื่องเกี่ยวกับศาสตร์แห่งเทวะ หรือเรื่องเล่าจากตำนาน ความเชื่อต่าง ๆ ลงในเพจเฟซบุ๊กชื่อ "ล้านนาเทวาลัย" โดยเริ่มเขียนเผยแพร่เมื่อเดือนกรกฎาคม พ.ศ. 2562
แม้ไม่ปรากฏว่างานเขียนของเธอเคยได้รับรางวัลสำคัญ แต่เป็นที่ยอมรับทั่วไปว่าเธอถือเป็นนักเขียนที่ประสบความสำเร็จ มีผลงานได้รับความนิยมอย่างสูงเป็นจำนวนมาก เหตุผลที่ผลงานของเธอไม่ได้รับรางวัลทางวรรณกรรมใด ๆ นั้น เป็นเพราะเธอไม่ประสงค์ให้ส่งผลงานเธอไปประกวด และปฏิเสธการรับรางวัลทั้งปวง วิมลเคยให้สัมภาษณ์ไว้ว่า “ฉันเคยได้รับรางวัลจากพระหัตถ์พระบาทสมเด็จพระเจ้าอยู่หัวฯ มาแล้ว นั่นคือรางวัลสูงสุดในชีวิต จากนั้นไม่เคยอยากได้รางวัลใด ๆ อีกเลย”
ปัจฉิมวัย

ช่วงบั้นปลายชีวิต วิมลกล่าวว่าได้รับการตรวจพบอาการเส้นเลือดในสมองตีบ ประกอบกับเหตุการณ์ที่บ้านของเธอเองย่านลาดพร้าวนั้นมีแขกไปใครมาแวะมาเยี่ยมเยียนอยู่บ่อย ๆ ซึ่งวิมลต้องการความสงบ เธอจึงสร้าง "อวันติ สวรา ล้านนาเทวาลัย" ที่อำเภอสารภี จังหวัดเชียงใหม่ โดยหวังว่าจะเป็นที่พำนักในช่วงชีวิตสุดท้าย
วิมลถึงแก่กรรมอย่างสงบในขณะนั่งสมาธิ ณ ล้านนาเทวาลัย นิวาสสถานแห่งสุดท้ายของตน เมื่อวันที่ 13 กันยายน พ.ศ. 2564 สิริอายุ 84 ปี ทั้งนี้ ได้มีการจัดพิธีเคารพศพขึ้น ณ วัดบวกครกใต้ อ.สารภี จ.เชียงใหม่ ระหว่างวันที่ 13-15 กันยายน พ.ศ. 2564 และได้มีกำหนดการเคลื่อนย้ายร่างของเธอไปยังวัดมกุฏกษัตริยารามราชวรวิหาร ในวันที่ 16 กันยายน พ.ศ. 2564  โดยพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานน้ำหลวงอาบศพแก่คุณหญิงวิมล นอกจากนี้กรมส่งเสริมวัฒนธรรม ได้ดำเนินการขอพระราชทานเพลิงศพและยกย่องเชิดชูเกียรติในฐานะศิลปินแห่งชาติในวันที่ 23 กันยายน พ.ศ. 2564 อีกด้วย
งานอดิเรกและของสะสม

วิมลมีงานอดิเรกอย่างหนึ่งคือสะสมพลอย ซึ่งเคยมีอยู่เป็นหลักพัน-สองพันกว่าเม็ด ซึ่งสะสมมาตั้งแต่เด็กและสะสมมาเรื่อยด้วยเงินที่ได้จากเขียนหนังสือ ได้มาก็ซื้อพลอยเก็บไว้ โดยเธอบอกว่า "ซื้อไว้ดูเล่น" โดยให้เหตุผลว่าสมัยก่อนนั้นราคายังไม่แพงมากนัก นอกจากพลอยแล้ว เธอยังสะสมผ้า โดยเฉพาะผ้าคลุมไหล่ฝีมือช่างโบราณ ตลอดจนผ้าต่างประเทศไม่ว่าจะเป็นเอเชียหรือยุโรป ซึ่งมีจำนวนมากถึงขนาดที่เธอพูดในทำนองว่าถ้าตายไม่ต้องใช้ถ่านใช้ฟืนที่ไหน ให้เอาผ้าที่เก็บมาเป็นเชื้อไฟก็ไม่หมด  แต่ว่าพลอยสะสมจำนวนกว่าสองพันเม็ดของวิมล ถูกศาลสั่งแบ่งครึ่งตามกฎหมาย โดยแบ่งเป็นพลอยเม็ดไม่ได้เข้าเรือนได้เป็นสองกอง และจับฉลากวัดดวงว่าใครได้กองไหนไป
ของสะสมอื่นๆ ของวิมล ยังมีของประเภท มีดและดาบโบราณทั้งไทย พม่า มอญ ไม้เท้า ไม้ครู  แม้กระทั่งกลอนประตูป่าช้าโดยเก็บสะสมไว้ในห้องพระ ด้วยเหตุผลที่ว่า "ของพวกนี้มีวิญญาณ...ช่วยสร้างสรรค์จินตนาการสำหรับงานเขียน"
ผลงาน > นามปากกา ทมยันตี

กฤตยา (สร้างเป็นละครโทรทัศน์)
กษัตริยา​ (สร้างเป็นละครโทรทัศน์)
แก้วกัลยาแห่งแผ่นดิน
แก้วกลางดง (สร้างเป็นละครโทรทัศน์ 5 ครั้ง 2523 ช่อง9 2530 ช่อง7 2543และ2562 ช่อง3 2555 ช่อง8)
คำมั่นสัญญา
คุณหญิงนอกทำเนียบ (สร้างเป็นละครโทรทัศน์ 4 ครั้ง 2523 ช่อง5 2527 ช่อง3 2535 ช่อง7 2558 ช่อง8)
คู่กรรม (สร้างเป็นละครโทรทัศน์ 6 ครั้ง 2513และ2515 ช่อง4บางขุนพรหม 2521 ช่อง9 2533 ช่อง7 2547 ช่อง3 2556 ช่อง5 หมายเหตุ ละครปี2533 เป็นละครโทรทัศน์ที่ได้รับเรตติ้งสูงสุดจนถึงปัจจุบัน เรตติ้ง 40)​
คู่กรรม 2 (สร้างเป็นละครโทรทัศน์)
จิตา
เจ้าแม่
จดหมายถึงลูก (ผู้) ชาย
จิตตเทวะ
ชามี
ชามาช เปลวสุริยัน
โซ่สังคม
ฌาน
ดาวเรือง (สร้างเป็นละครโทรทัศน์ 4 ครั้ง 2522 ช่อง5 2530,2539,2556 ช่อง3)​
ดาวนภา
ตราบาป
ตะวันลา
เถ้ากุหลาบ (สร้างเป็นละครโทรทัศน์ 2541 ช่อง7)
ถนนสายหัวใจ (สร้างเป็นละครโทรทัศน์ 2545 ช่องITV)
ทิพย์
ทวิภพ (สร้างเป็นละครโทรทัศน์ 2 ครั้ง 2537และ2554 ช่อง7)​
เทพบุตรสุดแสบ
แนวสุดท้าย
นางเอก
นากพัทธ์
นายกหญิง
ใบไม้ที่ปลิดปลิว (สร้างเป็นละครโทรทัศน์ 2562 ช่องวัน)​
บาป
ประกาศิตเงินตรา
แผลหัวใจ
เพลงชีวิต
พิเธีย
พี่เลี้ยง (สร้างเป็นละครโทรทัศน์ 2 ครั้ง 2535 ช่อง7 2559 ช่อง8)
พิษสวาท (สร้างเป็นละครโทรทัศน์ 4 ครั้ง 2514และ2534 ช่อง5 2524 ช่อง3 2559 ช่องวัน)​
พ่อไก่แจ้
แม่ดอกสวะ
เมียน้อย (ละครโทรทัศน์) (สร้างเป็นละครโทรทัศน์ 2 ครั้ง 2537 ช่อง3 2562 ช่องGMM25)
มงกุฎหนาม
มณีร้าว
มายา
ใยเสน่หา
ยอดอนงค์
ร่มฉัตร (สร้างเป็นละครโทรทัศน์ 2 ครั้ง 2522 ช่อง9 2538 ช่อง3)
รอยลิขิต
รักลวง
รักที่ต้องมนตรา
ราชาวดี
รอยมลทิน
รายากุนิง
เร้นรอย (นิยายที่ไม่มีวันจบของทมยันตี)
ล่า (สร้างเป็นละครโทรทัศน์ 2 ครั้ง 2537 ช่อง5 2560 ช่องวัน)​
เวียงกุมกาม
วันที่รอคอย
ไวษณวี
ศิวาลัย
สะพานดาว (สร้างเป็นละครโทรทัศน์ 2542 ช่อง7)
สองชีวิต
สายรุ้ง (สร้างเป็นละครโทรทัศน์ 2 ครั้ง 2540 ช่อง3 2565 ช่องวัน)
สำรองรัก
สตรีหมายเลขหนึ่ง
สุริยวรรมัน
สุดหัวใจ
อย่าลืมฉัน (สร้างเป็นละครโทรทัศน์ 4 ครั้ง 2524และ2530 ช่อง5 2541 ช่อง7 2557 ช่อง3)​
อันธการ
อตีตา (สร้างเป็นละครโทรทัศน์ 2 ครั้ง 2544และ2559 ช่อง7)​
อธิราชา
ผลงาน > นามปากกา โรสลาเรน

ค่าของคน (สร้างเป็นละครโทรทัศน์ 5 ครั้ง 2511 ช่อง4บางขุนพรหม 2522 ช่อง5 2528 ช่อง3 2536และ2554 ช่อง7)
เงา
เมฆขาว
ตราบแผ่นดินกลบหน้า
ทางรัก
ในฝัน
บัลลังก์เงา
มงกุฎกุหลาบ
มาลาเค
ม่านหัวใจ
รอยอินทร์
รอยอาลัย
ริมหัวใจ
สายสัมพันธ์
สิ้นสวาท
โสมส่องแสง
ณ ปลายฟ้า
ผลงาน > นามปากกา กนกเรขา

เดชแม่ยาย
แต่งกับงาน
บิ๊กเสี่ย
พ่อครัวหัวป่าก์ (สร้างเป็นละครโทรทัศน์ 2558 ช่อง3)
พ่อปลาไหล
พ่อม่ายทีเด็ด
แรงรัก
สมาคมม่าย
อุบัติเหตุ (สร้างเป็นละครโทรทัศน์ 2555 ช่อง7)
ไอ้คุณผี
ผลงาน > ในนามปากกา ลักษณวดี

จักรพรรดินี
เจ้าแห่งรัตติกาล
ดั่งดวงหฤทัย (สร้างเป็นละครโทรทัศน์ 3 ครั้ง 2539, 2550 ช่อง7 2563 ช่อง3)
ธุวตารา
บาดาล
เทพอวตาร
เทวปักษี
มงกุฎที่ไร้บัลลังก์
มนตราแห่งดารา
มหารานี
รัศมีจันทร์
ราชินีชีบา
เลือดขัตติยา (สร้างเป็นละครโทรทัศน์ 2546 ช่อง5)
สายใจ
สรวงฟ้า
หนี้รัก
ผลงาน > ในนามปากกา มายาวดี

จดหมายจากวิญญาณ
ชีวิตหลังความตาย
ทิพยนิยาย
ทิพยอาภา คัมภีร์มรณะ
สนธยากาล (รวมเรื่องสั้นเกี่ยวกับความเชื่อและวิญญาณ)
เดจาวู
ตระหนักรู้
แกะรอยเทพ
เซียนสู - อาเตีย
ผลงาน > ผลงานเรื่องสั้น

ตุ๊กตายอดรัก
กระดูกคู่
ค่าของเงิน
คุณหมอ
คนชั่ว
คนเถื่อน
หัวใจเถื่อน
ผสมสิบ
ชุมทางชีวิต รวมเรื่องสั้นประกอบด้วยเรื่องต่าง ๆ ดังนี้
เรื่องของคุณแต๋ว
คนใช้
12 ปี แห่งความหลังของศรีวิทย์
ชีวิตของดารณี
36-22-36 ของยาหยี
คนที่มีค่าของปรางทอง
กามเทพของเจ้าหล่อน
ผมชื่อ "ตูบ"
หัวใจของหนู
วิชยา
ในหนังสือ “ความหมายของชีวิต” คือ
โอ้...ลูก (ทมยันตี)
ในหนังสือ "ลำนำฤดูร้อน" (โรสลาเรน) มี 2 เรื่อง ได้แก่
ลำนำชีวิต
รัชดา (โรสลาเรน)
ในหนังสือ "คนใช้" (โรสลาเรน) มีหลายเรื่อง เช่น
คนใช้
คุณหมอ
กิ่งแก้ว
คนชั่ว
ชีวิต
โครงการ “วรรณกรรมยกย่อง รวม ๒๐ เรื่องสั้นเกียรติยศ ของศิลปินแห่งชาติ ชุด "นั่นไงรัก ยามใดก็งดงามเสมอ" ธงชัยแห่งชีวิต (เดือนกันยายน พ.ศ.2567)
โครงการ “วรรณกรรมยกย่อง รวม ๒๘ เรื่องสั้นเกียรติยศ ของศิลปินแห่งชาติ ชุด "เขาหรือเรา ก็แค่มนุษย์คนหนึ่ง" คนเดินถนน (เดือนกันยายน พ.ศ.2567)
ผลงาน > หนังสือพิเศษ

กว่าจะถึงวันนี้ของทมยันตี เขียนโดย
กลวิธีการเขียนนวนิยายสไตล์ทมยันตี  เขียนโดย คุณประพนธ์ วิวัฒนพร (นามปากกาวิศวนาถ)
รางวัล

ใน พ.ศ. 2555 กรมส่งเสริมวัฒนธรรมของกระทรวงวัฒนธรรมได้ยกย่องคุณหญิงวิมลโดยการให้ตำแหน่งศิลปินแห่งชาติ
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2556 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2548 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)